କଟକ,ମେ ୨୨ (ଲୋକାଲ ୱାୟାର) ଫନି ବାତ୍ୟା ପରେ କଟକରୁ ଉତ୍ପତି ଲାଭ କରିଥିବା ତାଳଦଣ୍ଡା କେନାଲ ପାଣି ଏକ ପ୍ରକାର ଜହର ପାଲଟିଥିବା ଜଣାପଡିଛି ।
ବାତ୍ୟା ପରେ କଟକ ସହର ଓ ଉପକଣ୍ଠ ଅଂଚଳର ଯାବତୀୟ ଆବର୍ଜନାକୁ ନାଳକୁଳିଆ ଲୋକେ କେନାଲରେ ଫିଙ୍ଗିବାରୁ ଏହାର ଜଳ ପ୍ରଦୂଷିତ ହୋଇଛି । ଫଳରେ କେନାଲ ପାଣି ଏକ ପ୍ରକାର ବିଷାକ୍ତ ହୋଇପଡିଛି ।
ଏପରିକି ବାତ୍ୟାରେ ମୃତ୍ୟୁ ମୁଖରେ ପଡିଥିବା ପଶୁପକ୍ଷୀଙ୍କୁ କେନାଲରେ ଫିଙ୍ଗି ଦିଆଯାଇଥିବାରୁ ପରିସ୍ଥିତି ଗମ୍ଭୀର ହୋଇଛି । ପୂର୍ବରୁ ଏକାଧିକବାର ପ୍ରଦୂଷଣ ନିୟନ୍ତ୍ରଣ ବୋର୍ଡର ନୋଟିସ ସତ୍ବେ କଟକ ସହରର ବର୍ଜ୍ୟ ଜଳ କେନାଲକୁ ଛଡାଯିବା ଚିନ୍ତାଜନକ ହୋଇଛି ।
ଉଲ୍ଲେଖ ଯୋଗ୍ୟ ଯେ ତାଳଦଣ୍ଡା କେନାଲ ଲକ୍ଷାଧିକ ଲୋକଙ୍କ ଜୀବନ ରେଖା ପାଲଟି ଥÒବାରୁ ତଳ ଅଞ୍ଚଳର ଲୋକମାନେ ଏହାର ଜଳକୁ ଯାବତୀୟ କାର୍ଯ୍ୟରେ ବ୍ୟବହାର କରିଥାନ୍ତି । ଫଳରେ ଲୋକଙ୍କୁ ଜାଣିଶୁଣି ବିପଦ ମୁହଁକୁ ଠେଲି ଦିଆଯାଉଛି ।
କଟକ ସହରରୁ ପାରାଦ୍ବୀପ ପର୍ଯ୍ୟନ୍ତ ଯାଇଥିବା ତାଳଦଣ୍ଡା କେନାଲରୁ ବିରିବାଟୀ ଠାରେ ମାଛ ଗାଁ କେନାଲ ଅଲଗା ହୋଇଥିବାରୁ ସମଗ୍ର ଜଗତସିଂହପୁର ଜିଲ୍ଲା ଏଥିରେ ପ୍ରଭାବିତ ହୋଇଛି ।
କଟକ ସହରର ଛତ୍ରବଜାର, ଅନ୍ଦରପୁର, କଣ୍ଟିଲୋ, ବିଦ୍ୟାଧରପୁର ଓ ବିରିବାଟୀ ରାଜହଂସ ନିକଟରେ କେନାଲକୁ ଘରୁ ଓ ପାଇଖାନାରୁ ବାହାରୁଥିବା ବର୍ଜ୍ୟ ଜଳ ନିଷ୍କାସନ ହେବାରେ ଲାଗିଛି।
ପ୍ରଦୂଷଣ ନିୟନ୍ତ୍ରଣ ବୋର୍ଡର ରିପୋର୍ଟ ଅନୁସାରେ ଏହି କେନାଲ ପାଣିରେ କଲିଫର୍ମ ବ୍ୟାକ୍ଟେରିଆ ,ବାୟୋଲୋଜିକାଲ ଅକ୍ସିଜେନ ଡିମାଣ୍ଡ ଡିସଲଭଡ ଅକ୍ସିଜେନ ଆଦି ନିର୍ଦ୍ଧାରିତ ମାତ୍ରାର ଉଲ୍ଲଂଘନ କରୁଛି । ଏପରିକି ଏହି କେନାଲ ପାଣି ବିଶେଷ ଭାବେ ସଂକ୍ରମିତ ହେଉଥିବାରୁ ଏଥିରେ ଗାଧୋଇବା ବା ଏହି ପାଣିକୁ ପାଟିରେ ପୁରାଇବା ବିପଜ୍ଜନକ ଅଟେ ।
ଅତୀତରେ ତାଳଦଣ୍ଡା କେନାଲ ପ୍ରଦୂଷଣ ରୋକିବା ପାଇଁ ଓଡିଶା ହାଇକୋର୍ଟ ମଧ୍ୟ ପଦକ୍ଷେପ ନେବାକୁ ନିର୍ଦ୍ଦେଶ ଦେଇଥିଲେ । ମତ୍ତଗଜପୁର ଠାରେ ଟ୍ରିଟମେଂଟ ପ୍ଲାଂଟ ଥାଇ ମଧ୍ୟ ବିଶୋଧିତ ଜଳ କେନାଲକୁ ଛଡାଯିବା ପରିବର୍ତ୍ତେ ବର୍ଜ୍ୟ ଜଳ ଛଡାଯିବା ନେଇ ସାଧାରଣରେ ବିସ୍ମୟ ପ୍ରକାଶ ପାଇଛି ।
ସୂଚନାଯୋଗ୍ୟ ଯେ ଯୋବ୍ରାରୁ ପାରାଦ୍ବୀପ ପର୍ଯ୍ୟନ୍ତ ପ୍ରାୟ ୮୨ କିଲୋମିଟର ଦୀର୍ଘ ଏହି କେନାଲ ୧୮୬୬ ମସିହାରେ ଖନନ କରାଯାଇଥିଲା ।
କେନାଲର ପୁନରୁଦ୍ଧାର ଏସିଆନ ଡେଭଲପମେଂଟ ବ୍ୟାଙ୍କ ଅର୍ଥରେ କରାଯାଇଥିଲେ ମଧ୍ୟ ଅଦ୍ୟାବଧି ଯୋବ୍ରାରୁ ବିରିବାଟୀ ପର୍ଯ୍ୟନ୍ତ ପ୍ରାୟ ୧୧ କିଲୋମିଟର କେନାଲ ପୁନରୁଦ୍ଧାର ସମ୍ଭବ ହୋଇନାହିଁ । କଟକ ଓ ଜଗତିସିଂହପୁର ଜିଲ୍ଲାର ପ୍ରାୟ ୩୫ହଜାର ହେକ୍ଟର ଚାଷ ଜମି ଏହି କେନାଲ ପାଣି ମାଧ୍ୟମରେ ଜଳସେଚିତ ହୋଇଥାଏ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
